જે મુક્ત નથી તે સર્જક ન હોઇ શકે. "ફ્રી વિલ" અથવા મુક્તૈષણા એ સર્જનક્રિયાનું પાયાનું તત્ત્વ છે. બંધિયાર વાતાવરણમાં શ્રેષ્ઠ સર્જન સંભવ નથી. તે બધા રાજકીય, સામાજિક અને આર્થિક બંધનોથી મુક્ત હો, સિવાય કે તેના પોતાના આત્માના અવાજનું બંધન! સર્જકને ગરિમાપૂર્ણ જીવન મળવું જોઇએ. સર્જકનું યોગ-ક્ષેમ સમાજની અદકેરું કર્તવ્ય છે. સામાજિક અને આર્થિક રીતે સ્વાયત્ત સર્જક સમાજની મોટી અસ્ક્યામત છે. તેને પાળીએ, પોષીએ અને ખીલવીએ. તો અને તો જ રાષ્ટ્રને ઉત્તમ અને નવાં ઋતો મળી રહેશે.